Diari Oficial de la Generalitat Valenciana


Sumari del DOGV 5001, del 09-05-2005 (2005/4821)

RESOLUCIÓ de 27 d'abril de 2005, del Rectorat de la Universitat Jaume I, per la qual es convoca oferta pública per a la selecció de 23 monitors/es de .l'Escola d'estiu dels xiquets i xiquetes. 2005, amb contracte laboral temporal per obra o servei.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4821


Data del document
:   27-04-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * treball temporal
    * universitat
    * educació no formal
    * concurs administratiu

RESOLUCIÓ de 27 d'abril de 2005, del Rectorat de la Universitat Jaume I, per la qual es convoca oferta pública per a la selecció de 23 monitors/es de ?l'Escola d'estiu dels xiquets i xiquetes- 2005, amb contracte laboral temporal per obra o servei. [2005/X4821]
  
D'acord amb el que preveu l'article 17.2 del II Conveni col·lectiu del personal laboral de les universitats públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix la normativa vigent, convoca una oferta pública per a la selecció de 23 monitors/es d'acord amb les següents bases:
  
1) Denominació del lloc de treball: monitor/a d'escola d'estiu.
  
2) Retribució íntegra mensual
  
Les retribucions íntegres seran les corresponents a la classificació C14E009 del vigent Conveni Col·lectiu per al Personal Laboral de les Universitats Públiques de la Comunitat Valenciana.
  
3) Objecte i període
  
Desenvolupar les funcions corresponents a les activitats de l'escola d'estiu dels xiquets i xiquetes 2005 de la Universitat Jaume I, d'acord amb el perfil a què s'opte previst en la base sèptima.
  
La durada prevista del contracte serà de 31 dies.
  
S'estableix el període de prova previst en l'article 16 del II Conveni Col·lectiu del PAS laboral de les Universitats Públiques de la Comunitat Valenciana.
  
4) Jornada de treball: a temps complet.
  
5) Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors i treballadores, en els termes en què aquesta la definisca el Tractat constitutiu de la Comunitat Europea.
  
b) Tenir complits divuit anys i no haver arribat a l'edat de jubilació.
  
c) Estar en possessió del títol de Batxiller, BUP, Formació professional de segon grau o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.
  
d) No patir malaltia ni estar afectat per limitació física o psíquica que siga incompatible amb el compliment de les funcions requerides.
  
e) No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a aquesta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.
  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.
  
6) Sistema selectiu de la plaça
  
Consistirà en la presentació pels aspirants del seu currículum i d'un projecte de les activitats a realitzar en l'Escola d'Estiu 2005 de la Universitat Jaume I.
  
Per part de la comissió encarregada de resoldre aquesta selecció, es valoraran els currícula i els projectes dels aspirants d'acord amb el barem que figura en l'annex II. La comissió podrà, si ho considera oportú, entrevistar els aspirants.
  
La comissió avaluadora podrà declarar desert el procediment de selecció en el cas que valorats els currículums i els projectes el perfil dels candidats millor puntuats no s'ajuste, de forma total, a la convocatòria.
  
7) Perfils i mèrits preferents
  
16 Monitor/a general:
  
Estar en possessió o estar cursant estudis conduents a l'obtenció del títol de monitor de centre de vacances.
  
Experiència en activitats amb xiquets/as de 4 a 16 anys.
  
1 Monitor/a informàtica:
  
A més de les de caràcter general, experiència en l'ensenyança amb xiquets/es d'activitats d'informàtica.
  
1 Monitor/a plàstica:
  
A més de les de caràcter general, experiència en l'ensenyança amb xiquets/es d'activitats de plàstica.
  
1 Monitor/a audiovisuals:
  
A més de les de caràcter general, experiència en l'ensenyança amb xiquets/es d'activitats d'audiovisuals.
  
1 Monitor/a música:
  
A més de les de caràcter general, experiència en l'ensenyança amb xiquets/es d'activitats de música.
  
2 Monitors/es educació física:
  
A més de les de caràcter general, experiència en l'ensenyança amb xiquets/es d'activitats d'educació física.
  
1 Monitor/a robòtica:
  
A més de les de caràcter general, experiència en l'ensenyança amb xiquets/es d'activitats de robòtica.
  
8) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Les persones que constituïsquen la comissió hauran d'abstenir-se d'intervenir quan coincidisca en elles alguna circumstància de les previstes en els articles 28 i 29 de la Llei 30/1992, de 26 de novembre, de règim jurídic de les administracions publiques i del procediment administratiu comú.
  
La presidència de la comissió podrà sol·licitar als membres d'aquesta una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com en allò que puga produir-se en els casos no previstos.
  
El procediment d'actuació de la comissió s'ajustarà en tot moment a allò que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.
  
9) Presentació d'instàncies
  
Les sol·licituds, emplenades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la publicació de la convocatòria en el Diari Oficial de la Generalitat Valenciana.
  
A la sol·licitud s'afegirà la següent documentació:
  
a) Una fotocòpia del document nacional d'identitat.
  
b) Currículum i projecte de les activitats a realitzar en l'Escola d'Estiu 2004 de la Universitat Jaume I d'acord amb el perfil a què s'opte. En el supòsit d'optar a diversos perfils s'haurà de complimentar una instància per cada perfil junt amb el projecte corresponent.
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.
  
Aquelles persones que van presentar el currículum i el projecte en la darrera convocatòria (resolució de 18 de març de 2004 publicada al DOGV de 5 d'abril) estaran exemptes de presentar la documentació corresponent al darrer punt b) excepte que desitgen millorar el projecte presentat o afegir qualsevol mèrit al currículum. En aquest últim cas només hauran d'aportar el projecte i els nous mèrits.
  
En l'apartat «Codi» de la sol·licitud haurà de figurar el número 9462
  
Les instàncies presentades a les oficines de correus hauran de complir el procediment que estableix l'article 205.3 del Reglament dels serveis de correus: les instàncies es presentaran en sobre obert perquè l'empleat hi estampe el segell de dates en la part superior esquerra, hi ha de figurar també amb claredat el nom de l'oficina i la data.
  
No serà necessària la compulsa dels documents que es presenten fotocopiats, serà suficient amb la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.
  
10) Llista d'admesos i resultat de la selecció
  
Finalitzat el termini per presentar instàncies, el rector dictarà una resolució per la qual aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.
  
El resultat d'aquest procés de selecció es publicarà al tauler d'anuncis del Servei de Recursos Humans i en el web del Servei de Recursos Humans en el SIC: http://sic.uji.es/serveis/rec-hum/seleccio/
  
11) Norma final
  
Aquesta convocatòria, les seues bases i tots els actes administratius que se'n deriven i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 27 d'abril de 2005.- El rector: Francisco Toledo Lobo.
  
ANNEX I
  
Instància
  
DADES PERSONALS
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
CODI:
  
SOL·LICITE l'admissió en el procés selectiu per a cobrir una plaça temporal de...., perfil, .... convocat per Resolució de data...., publicat en el Diari Oficial de la Generalitat Valenciana número.
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
(firma)
  
Castelló de la Plana, ?, d ???????.de 200
  
RECTORAT DE LA UNIVERSITAT JAUME I
  
ANNEX II
  
Barem
  
- Valoració del currículum: fins a 4 punts.
  
- Valoració del projecte: fins a 4 punts.
  
En el supòsit de realitzar l'entrevista: fins a 2 punts.
  
ANNEX III
  
Comissió avaluadora titular
  
President: Vicerector de Professorat i Benestar Social o persona que delegue.
  
Tres vocals en representació de la Universitat Jaume I.
  
Un representant del Comitè d'empresa, a proposta d'aquest òrgan.
  
Secretari: El cap del Servei de Recursos Humans o persona que delegue, que actuarà amb veu però sense vot.
  
Comissió avaluadora suplent: la mateixa estructura.